Jeff Bridges

Jeffery Leon «Jeff» Bridges (født 1949) er en amerikansk skuespiller og musiker, kjent fra filmer som Siste forestilling, Tordensky og Rappfot, Tron, Starman, The Fabulous Baker Boys, The Fisher King, Den store Lebowski, Kandidaten, Iron Man og Crazy Heart.

 Privatliv 
Jeff Bridges er sønn av skuespiller og forfatter Dorothy Bridges og skuespiller Lloyd Bridges. Han har en eldre bror, skuespilleren Beau, og en yngre søster, Lucinda. En andre bror, Garrett, døde i krybbedød i 1948. Jeff hadde et nært forhold til sin bror Beau da han vokste opp, og Beau opptrådte som surrogatfar mens deres far var borte på jobb.

Bridges og hans søsken vokste opp i Holmby Hills i Los Angeles. Han meldte seg til tjeneste i den amerikanske kystvakt-reserven da han var 18 år gammel og tjenestegjorde i sju år.

Bridges giftet seg med Susan Geston i 1977. Paret møttes under innspillingen av Rancho Deluxe, som ble filmet på en ranch der Geston jobbet som tjenestejente.  De har tre døtre: Isabelle Annie (født i 1981), Jessica Lily (født 1983), og Hayley Roselouise (født i 1985). Bridges er en kjent cannabisbruker. I et intervju med Cigar Aficionado i 2013 avslørte han at han sluttet med marihuana under innspillingen av Den store Lebowski.

Bridges kunngjorde 20. oktober 2020 på Twitter at han hadde blitt diagnostisert med lymfekreft.

 Filmkarriere 
Som tenåring opptrådte Jeff sammen med sin bror Beau på deres fars serie The Lloyd Bridges Show på CBS.

Hans første store rolle var i filmen Siste forestilling (1971), en rolle han ble Oscar-nominert for beste birolle for. Han ble nominert i samme kategori i Clint Eastwood-filmen Tordensky og Rappfot.

En av hans mer kjente roller er fra scifiklasikeren Tron (1982), der han spilte videspillprogrammereren Kevin Flynn. Han ble Oscar-nominert for beste hovedrolle i 1984 for sin rolle som et romvesen i filmen Starman. Han rolle i filmen Fearless (1993) blir av mange kritikere regnet som hans beste. En kritiker døpte det et mesterstykke. Pauline Kael skrev at han «er kanskje den mest naturlige filmskuespilleren som noensinne har levd.» I 1998 hadde han rollen som «The Dude» i Coen-brødrenes kultklassiker Den store Lebowski.

I 2000 ble han igjen Oscar-nominert, for sin rolle som USAs president i Kandidaten. I 2005 jobbet han igjen med regissør Terry Gilliam på filmen Tideland (første gang var under The Fisher King i 1991). I 2008 spilte han Obadiah Stane i Marvel-filmen Iron Man.  Under San Diego Comic-Con i juli 2008 var han å se i en teaser-trailer for Tron – Legacy, oppfølgeren til Tron. Filmen ble utgitt i 2010.

I 2010 ble han under Den 67. Golden Globe-utdelingen tildelt prisen for sin rolle som Bad Blake i Crazy Heart. Han vant også Oscar for beste mannlige hovedrolle, og ble i tillegg tildelt en Screen Actors Guild Award. 

I 2011 ble Bridges nominert til Oscar for beste mannlige hovedrolle for rollen som «Rooster» Cogburn i True Grit – et ekte mannfolk.

 Annet arbeid 
Bridges begynte med fotografering under innspillingen av Starman, etter et forslag fra medskuespiller Karen Allen. Mange av disse har bilt stilt ut på Internett og i boken Pictures: Photographs by Jeff Bridges.   Bridges er også tegner. Enkelte av tegningene hans kan sees i filmene K-PAX og The Door in the Floor, samt på nettstedet hans.

Bridges var fortellerstemme i dokumentaren Lost in La Mancha (2002), som omhandler Terry Gilliams mislykkede forsøk på å spille inn The Man Who Killed Don Quixote. Han ga også stemme til IMAX-dokumentaren Lewis & Clark: Great Journey West (2002), TV-dokumentarene Raising the Mammoth (2000) og The Heroes of Rock and Roll (1979). Han ga og stemmen til Big Z i animasjonsfilmen Surf's Up.

I filmen Kandidaten synger han Johnny Cash-sangen «Ring of Fire» sammen med Kim Carnes over åpningsrulleteksten.

I februar 2010 var han en av kjendisene som spilte inn «We Are the World» til støtte for jordskjelvet i Haiti.

 Filmografi 
 År Film Originaltittel Rolle Annet 1971 Siste forestilling The Last Picture Show Duane Jackson Nominert — Oscar for beste mannlige birolle 1972 Fat City Ernie Den råtne gjengen Bad Company Jake Rumsey 1973 Lolly-Madonna XXX Zack Feather The Last American Hero Elroy Jackson Jr. / Junior Jackson The Iceman Cometh Don Parritt 1974 Tordensky og Rappfot Thunderbolt and Lightfoot Lightfoot Nominert — Oscar for beste mannlige birolle 1976 Stay Hungry Craig Blake King Kong Jack Prescott  1979 Iskald makt Winter Kills Nick Kegan 1979 The American Success Company Harry 1980 Himmelporten Heaven's Gate John L. Bridges 1981 Cutters hevn Cutter's Way Richard Bone 1982 Tron Kevin Flynn/Clu Kiss Me Goodbye Dr. Rupert Baines Den siste enhjørningen The Last Unicorn Prince Lír  Stemme 1984 Mot alle oddsAgainst All Odds Terry Brogan Starman Starman/Scott Hayden Nominert – Oscar for beste mannlige hovedrolleNominert – Golden Globe Beste mannlige skuespiller i film – drama 1985 Kniven er det eneste vitne Jagged Edge Jack Forrester 1986 Spill med døden 8 Million Ways to Die Matthew «Matt» Scudder Dagen derpå The Morning After Turner Kendall 1987 Nadine Vernon Hightower 1988 Tucker – En mann og hans drøm Tucker: The Man and His Dream Preston Tucker 1989 See You in the Morning Larry Livingstone The Fabulous Baker Boys Jack Baker 1990 Texasville Duane Jackson 1991 The Fisher King Jack Lucas Nominert – Golden Globe Beste mannlige skuespiller i film – musikal eller komedie 1992 American Heart Jack Kelson 1993 The Vanishing Barney Cousins Fearless Max Klein 1994 Blown Away Jimmy Dove/Liam McGivney 1995 Wild Bill James Butler «Wild Bill» Hickok 1996 Hvitt hav White Squall Captain Christopher «Skipper» Sheldon Speilets to ansikter The Mirror Has Two Faces Gregory Larkin Hidden in America Vincent 1998 Den store Lebowski The Big Lebowski Jeffrey «The Dude» Lebowski  1999 Arlington Road Michael Faraday The Muse Jack Warrick 2000 Kandidaten The Contender President Jackson Evans Nominert – Oscar for beste mannlige birolleNominert – Golden Globe for beste mannlige birolle i film 2001 Scenes of the Crime Jimmy Berg K-PAX Dr. Mark Powell 2002 Lost in La Mancha Forteller Stemme 2003 Masked and Anonymous Tom Friend Seabiscuit Charles S. Howard  2004 The Door in the Floor Ted Cole  2005 The Amateurs Andy Tideland Noah 2006 Stick It Burt Vickerman 2007 Surf's Up Ezekiel «Big Z» Topanga/Geek  Stemme 2008 A Dog Year Jon Katz Iron Man Obadiah Stane / Iron Monger How to Lose Friends & Alienate People Clayton Harding 2009 The Open Road Kyle Crazy Heart Bad Blake Også ansvarlig produsentOscar for beste mannlige hovedrolleGolden Globe Award for Best Actor – Motion Picture DramaScreen Actors Guild Award for Outstanding Performance by a Male Actor in a Leading RoleIndependent Spirit Award for Best Male LeadBroadcast Film Critics Association Award for Best ActorDenver Film Critics Society Award for Best ActorLos Angeles Film Critics Association Award for Best ActorNominert – BAFTA Award for Best Actor in a Leading RoleNominert – Satellite Award for Best Actor – Motion Picture DramaNominert – Chicago Film Critics Association Award for Best ActorNominert – Houston Film Critics Society Award for Best ActorNominert – London Film Critics Circle Award for Best ActorNominert – Online Film Critics Society Award for Best ActorNominert – St. Louis Gateway Film Critics Association Award for Best Actor Menn som stirrer på geiter The Men Who Stare at Goats Bill Django 2010 The Giver The Giver Tron – Legacy Kevin Flynn/Clu  True Grit – et ekte mannfolk Rooster Cogburn Nominert – Oscar for beste mannlige hovedrolle

 Referanser 

 Eksterne lenker 




Kategori:Skuespillere fra USA
Kategori:Stemmeskuespillere fra USA
Kategori:Sangere fra USA
Kategori:Filmprodusenter fra USA
Kategori:Oscar-vinnere (hovedrolle)
Kategori:Hollywood Walk of Fame
Kategori:Personer fra Los Angeles